এ ছাড়াও বাদী তার এজাহারে কোন যুবলীগ নেতা বা কর্মীর সংশ্লিষ্টার কথা উল্লেখ করেননি। আওয়ামীলীগ ও তার অঙ্গ সংগঠন রাজনৈতিক ফায়দা হাসিলের এই বিবৃতির তীব্র ক্ষোভ ও নিন্দা জানিয়ে শুক্রবার বিকেলে স্থানীয় গোয়ালাবাজারে প্রতিবাদ সভা করেছেন। বিষয়টি নিয়ে এলাকায় উত্তেজনা বিরাজ করছে। তবে পুলিশ এখন পর্যন্ত  ঘটনার সাথে জড়িত কাউকে আটক করতে পারেনি। তারা জানিয়েছে আসল খুনিদের আটক করলে বুঝা যাবে কে জড়িত আর হত্যার কারণ কি।  গত ১ মার্চ রাতে বালাগঞ্জের গোয়ালাবাজারে যুক্তরাজ্য প্রবাসী সুনামগঞ্জ জেলার জগন্নাথপুর উপজেলার আশার কান্দি ইউনিয়নের শুকলম্বরপুর গ্রামের মৃত শমসির খানের পুত্র জিয়া খানকে সন্ত্রাসীরা প্রকাশ্য ছুরিকাঘাত করে হত্যা করে। এই ঘটনায় বৃহস্পতিবার (৩মার্চ) রাতে জিয়া খানের বড় ভাই শের আলী খান বাদী হয়ে ওসমানীনগর থানা স্বেচ্চাসেবকলীগ যুগ্ন আহবায়ক ও বুরুঙ্গা ইউপি সদস্য প্রথমপাশা গ্রামের আব্দুল বাছিত ও কলারাই  গ্রামের মৃত ওয়াহিদ উল্যার ছেলে অটোরিকশা চালক আব্দুল বারিকের নাম উল্লেখ করে অজ্ঞাতনামা আরো আটজন ব্যাক্তিকে আসামী করে একটি হত্যা মামলার দায়ের করেন।  ওসমানীনগর থানা যুবলীগ নেতা দিলদার আলী বলেন, উক্ত খুনের ঘটনায় আমাকে জড়িয়ে যারা বিবৃতি দিয়েছেন তাদের মধ্যে অনেকেই এ বিবৃতির ব্যাপারে অবগত নয়। সুতরাং এতে প্রমানীত হয় এ খুনের বিষয় নিয়ে একটি মহল ঘোলা পানিতে মাছ শিকারের চেষ্টায় লিপ্ত রয়েছে।  ওসমানীনগর থানা বিএনপির সভাপতি সৈয়দ মোতাহির আলী বলেন, আমরা চাই প্রকৃত আসামীদের আইনের কাঠগড়ায় নিয়ে শাস্তি দেয়া হউক। তবে  বিবৃতি সম্পর্কে আমি অবগত নয়।  ওসমানীনগর পুলিশিং থানার অফিসার ইনচার্জ নির্মলেন্দু চক্রবর্ত্তী বলেন, মামলার এজাহারে কোন যুবলীগ নেতাকর্মীকে আসামী করা হয় নাই। মূল আসামীদের ধরা গেলে হত্যার মূল কারণ ও আর কারা জড়িত তা নিশ্চিত হওয়া যাবে।